pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.มนัญญา เปิดงาน “วันดินโลก ปี 2562 World Soil Day 2019”
วันพุธที่ 4 ธันวาคม 2562
รมช.มนัญญา เปิดงาน “วันดินโลก ปี 2562 World Soil Day 2019”
รมช.มนัญญา เปิดงาน “วันดินโลก ปี 2562 World Soil Day 2019” จ.อุทัยธานี เพื่อน้อมรําลึกถึงพระมหากรุณาธิคุณของในหลวง รัชกาลที่ 9
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพิธีเปิดงาน วันดินโลก ปี 2562 World Soil Day 2019 “ปกป้องอนาคต ลดการชะล้างดิน” ณ วิทยาลัยเกษตรและเทคโนโลยีอุทัยธานี จังหวัดอุทัยธานี ว่า กระทรวงเกษตรและสหกรณ์ ได้จัดงาน วันดินโลก ปี 2562 World Soil Day 2019 “ปกป้องอนาคต ลดการชะล้างดิน” เพื่อน้อมรําลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “นักวิทยาศาสตร์ดินเพื่อมนุษยธรรม” (Humanitarian Soil Scientist Award) พระองค์แรกและพระองค์เดียวในโลก และเชิดชูพระอัจฉริยภาพในด้านการจัดการทรัพยากรดินอย่างยั่งยืน พร้อมทั้งเผยแพร่พระราชกรณียกิจด้านการพัฒนาทรัพยากรดินเพื่อการเกษตร
ทั้งนี้ ประเทศต่าง ๆ จะจัดกิจกรรมเพื่อรณรงค์สร้างความตระหนักถึงความสําคัญของทรัพยากรดินในวันดินโลกโดยพร้อมเพรียงกัน โดยประเทศสมาชิกกว่า 200 ประเทศ จะมุ่งเน้นการมีส่วนร่วมขององค์กรและบุคคลถึงความสําคัญของการอนุรักษ์ดินและน้ํา ป้องกันและลดการชะล้างพังทลายของดินเพื่อระบบนิเวศให้มีความอุดมสมบูรณ์ โดยมีการสนับสนุนจากทุกภาคส่วน ทั้งภาครัฐ เอกชน ประชาสังคม ชุมชน และประชาชนทั่วโลก
“ด้วยองค์การสหประชาชาติ (UN) รับรองให้วันที่ 5 ธันวาคมของทุกปีเป็นวันดินโลก ซึ่งวันดินโลกถือเป็นวันสําคัญ สืบเนื่องจากการที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้รับการถวายรางวัล นักวิทยาศาสตร์ดินเพื่อมนุษยธรรม จากสหภาพวิทยาศาสตร์ทางดินนานาชาติ หรือ IUSS เป็นพระองค์แรกของโลก ทางกระทรวงเกษตรฯ จึงได้จัดงานกิจกรรมวันดินโลก เพื่อสร้างความตระหนักถึงความสําคัญของทรัพยากรดินให้ประชาชนทั่วไปได้รับทราบ อีกทั้งยังเป็นการสร้างการรับรู้และความเข้าใจถึงความสําคัญของวันดินโลก เพื่อให้น้อมนําแนวพระราชดําริตามศาสตร์พระราชาด้านการดูแลทรัพยากรดินอย่างยั่งยืนมาขยายผลต่อไป” นางสาวมนัญญา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน ร่วมมหกรรมรวมพลคนทูบีนัมเบอร์วัน รวมพลังลูกจ้างในสถานประกอบการ ป้องกันและแก้ไขปัญหายาเสพติดอย่างยั่งยืน
วันศุกร์ที่ 13 กรกฎาคม 2561
ก.แรงงาน ร่วมมหกรรมรวมพลคนทูบีนัมเบอร์วัน รวมพลังลูกจ้างในสถานประกอบการ ป้องกันและแก้ไขปัญหายาเสพติดอย่างยั่งยืน
รมว.แรงงาน ร่วมมือ กรมสุขภาพจิต กระทรวงสาธารณสุข และหน่วยงานที่เกี่ยวข้อง นําสมาชิกชมรมทูบีนัมเบอร์วันในสถานประกอบการ ร่วมงาน "มหกรรมรวมพลสมาชิก TO BE NUMBER ONE" ประจําปี 2561 รวมพลังป้องกันและแก้ไขปัญหายาเสพติดอย่างยั่งยืน
รมว.แรงงาน ร่วมมือ กรมสุขภาพจิต กระทรวงสาธารณสุข และหน่วยงานที่เกี่ยวข้อง นําสมาชิกชมรมทูบีนัมเบอร์วันในสถานประกอบการ ร่วมงาน "มหกรรมรวมพลสมาชิก TO BE NUMBER ONE" ประจําปี 2561 รวมพลังป้องกันและแก้ไขปัญหายาเสพติดอย่างยั่งยืน สนองพระราชดําริตามแนวทางพระราชทานของทูลกระหม่อมหญิงอุบลรัตนราชกัญญา สิริวัฒนาพรรณวดี ณ ศูนย์การประชุม IMPACT FORUM เมืองทองธานี
วันที่ 13 กรกฎาคม 2561 เวลา 14.00 น. พล.อ.อ. ประจิน จั่นตอง รองนายกรัฐมนตรี เป็นประธานในพิธีเปิดงาน "มหกรรมรวมพลสมาชิก TO BE NUMBER ONE" ประจําปี 2561 โดยมี พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน เข้าร่วมงานฯ นาวาอากาศตรีนายแพทย์บุญเรือง ไตรเรืองวรวัฒน์ อธิบดีกรมสุขภาพจิต เป็นผู้กล่าวรายงาน ณ Hall 9 และห้องแกรนด์ ไดมอนด์ ศูนย์การประชุม IMPACT FORUM เมืองทองธานี
นาวาอากาศตรีนายแพทย์บุญเรืองฯ กล่าวว่า โครงการรณรงค์ป้องกันและแก้ไขปัญหายาเสพติด TO BE NUMBER ONE ได้ดําเนินงานมาครบรอบ 16 ปี เพื่อสนองพระราชดําริตามแนวทางพระราชทานของทูลกระหม่อมหญิงอุบลรัตนราชกัญญา สิริวัฒนาพรรณวดี มาตั้งแต่ปี 2545 ภายใต้ 3 ยุทธศาสตร์ คือ 1. รณรงค์สร้างกระแสค่านิยม “เป็นหนึ่งโดยไม่พึ่งยาเสพติด” 2. สร้างเสริมภูมิคุ้มกันทางด้านจิตใจ และ 3. สร้างและพัฒนาเครือข่ายเพื่อป้องกันและแก้ไขปัญหายาเสพติด ในโครงการ เน้นกิจกรรมที่ทันสมัย มีประโยชน์ คํานึงถึงธรรมชาติ และความต้องการของเยาวชน วัยรุ่น ซึ่งเป็นกลุ่มเป้าหมายหลักของโครงการ ผลการดําเนินงานจากการวิจัยประเมินผลล่าสุด ในปีที่ผ่านมา พบความสําเร็จหลายประการ ประการหนึ่งคือ กิจกรรมชมรม TO BE NUMBER ONE ช่วยส่งเสริมให้สมาชิกมีทัศนคติในเชิงบวกมากขึ้น เช่น มีพฤติกรรมเกเรลดลง มีความภาคภูมิใจในตนเอง มีภูมิคุ้มกันทางจิตใจที่เข้มแข็ง และสามารถบอกต่อกิจกรรมที่เป็นประโยชน์กับผู้อื่น ซึ่งเป็นปัจจัยป้องกันการใช้ยาเสพติดที่สําคัญ ด้านการติดตามเพื่อขับเคลื่อนและพัฒนางานโครงการ TO BE NUMBER ONE สู่คุณภาพและความยั่งยืน มีการดําเนินงานเน้น 2 แนวทางหลัก คือ 1. องค์ประธานทรงพระกรุณาธิคุณเสด็จไปทรงติดตามงาน และเยี่ยมสมาชิกชมรม TO BE NUMBER ONE ทั้งในสถานศึกษา ชุมชน สถานประกอบการ สถานพินิจและคุ้มครองเด็กและเยาวชน เรือนจํา และสํานักงานคุมประพฤติ ในจังหวัดภูมิภาคทั่วประเทศและในเขตกรุงเทพมหานครทุกแห่ง ปีละไม่น้อยกว่า 25 แห่ง และ 2. ทรงมอบให้หน่วยงานเจ้าภาพหลักในโครงการ ได้แก่ กระทรวงมหาดไทย กระทรวงศึกษาธิการ กระทรวงแรงงาน กระทรวงยุติธรรม กระทรวงการพัฒนาสังคมและความมั่นคงของมนุษย์ กรุงเทพมหานคร สํานักงานคณะกรรมการป้องกันและปราบปรามยาเสพติด และกระทรวงสาธารณสุข ร่วมกันจัดประกวดผลงานโครงการ TO BE NUMBER ONE ทั้งในระดับภาคและระดับประเทศ เพื่อกระตุ้นให้เกิดการพัฒนาการในการดําเนินการอย่างต่อเนื่องและยั่งยืน และเพื่อให้เกิดเวทีแลกเปลี่ยนเรียนรู้การดําเนินงานระหว่างเครือข่าย TO BE NUMBER ONE ต่อไป
---------------------------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
13 กรกฎาคม 2561
รัฐบาลไทย-ข่าวทำเนียบรัฐบาล-ประธานสภาจังหวัดฟุกุโอกะขอเข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี
วันอังคารที่ 30 พฤษภาคม 2560
ประธานสภาจังหวัดฟุกุโอกะขอเข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี
ประธานสภาจังหวัดฟุกุโอกะขอเข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี
วันนี้ (30 พฤษภาคม 2560) เวลา 15.30 น. นายอะกิระ ฮิกุจิ (Mr. Akira Hikuchi) ประธานสภาจังหวัดฟุกุโอกะ ญี่ปุ่น เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวต้อนรับประธานสภาจังหวัดฟุกุโอกะและคณะผู้แทนและผู้บริหารจังหวัดฟุกุโอกะ
โดยประธานสภาจังหวัดฟุกุโอกะ กล่าวขอบคุณที่รองนายกรัฐมนตรีสละเวลามาพบในวันนี้ และขอแสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช และรู้สึกซาบซึ้งที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ได้มีส่วนสําคัญในการกระชับความสัมพันธ์ระหว่างไทยกับญี่ปุ่นให้เป็นไปอย่างราบรื่น
ทั้งสองฝ่ายยินดีกับการครบรอบ 130 ปีของการสถาปนาความสัมพันธ์ระหว่างทั้งสองประเทศ โดยรองนายกรัฐมนตรี กล่าวว่า จะเดินทางไปเป็นประธานในพิธีเปิดนิทรรศการที่แสดงถึงความแน่นแฟ้นระหว่างทั้งสองประเทศมีต่อกัน ยาวนานถึง 130 ปี ในช่วงต้นเดือนกรกฎาคม 2560 ณ กรุงโตเกียว ประเทศญี่ปุ่น
ประธานสภาจังหวัดฟุกุโอกะ กล่าวถึง จังหวัดฟุกุโอกะ เป็นจังหวัดที่มีความสําคัญอย่างมากในญี่ปุ่น เนื่องจากเป็นจังหวัดที่มีศักยภาพทางด้านการค้าการลงทุน และเป็นจังหวัดที่ประชาชนชาวไทยเดินทางไปท่องเที่ยวมากที่สุดในช่วงที่ผ่านมา ดังนั้นขอเสนอรัฐบาลไทยพิจารณาจัดตั้งสถานกุงสุลไทย ณ จังหวัดฟุกุโอกะ ซึ่งเป็นเมืองใหญ่ที่สุดในคิวชู เพื่อให้เกิดการแลกเปลี่ยนความสัมพันธ์ระหว่างกันในทุกมิติ โดยเฉพาะด้านวัฒนธรรมและการท่องเที่ยว ซึ่งรองนายกรัฐมนตรีได้รับไว้พิจารณาเกี่ยวกับการเปิดสถานกงสุลไทยฯ ซึ่งอยู่ระหว่างการพิจารณาของคณะกรรมการที่เกี่ยวข้อง และแจ้งผลการพิจารณาให้ทราบโดยเร็ว
ในช่วงท้าย รองนายกรัฐมนตรีกล่าวเน้นย้ําความร่วมมือระหว่างไทยและจังหวัดฟุกุโอกะที่มีความร่วมมือและความสัมพันธ์ระหว่างกันให้แนบแน่นเช่นนี้สืบไป
รัฐบาลไทย-ข่าวทำเนียบรัฐบาล-กสร. เตือนรับงานทำที่บ้านระวังโดนหลอก แนะตรวจสอบก่อน
วันพฤหัสบดีที่ 16 สิงหาคม 2561
กสร. เตือนรับงานทําที่บ้านระวังโดนหลอก แนะตรวจสอบก่อน
กรมสวัสดิการและคุ้มครองแรงงาน เตือนผู้รับงานไปทําที่บ้าน และประชาชนทั่วไป ระวังตกเป็นเหยื่อมิจฉาชีพหลอกให้รับไปทําที่บ้าน แนะตรวจสอบการปฏิบัติตามกฎหมายของผู้ว่าจ้างว่าก่อนรับงานมาทํา สงสัยสอบถามสายด่วน 1506 กด 3
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ปัจจุบันมีมิจฉาชีพหลอกลวงผู้รับงานไปทําที่บ้านในลักษณะของการโฆษณาผ่านโซเชียลมีเดียว่ามีงานหรือผลิตภัณฑ์ให้รับไปทําที่บ้าน เช่น งานแยกสีริบบิ้น ลูกปัด กระดุม เป็นต้น บางรายหลอกให้ผู้รับงานโอนเงินลงทุนค่าผลิตภัณฑ์ให้แก่ผู้ว่าจ้างก่อน และเมื่อโอนเงินให้แล้วก็หนีหายไปโดยไม่มีงานให้ทํา หรือบางรายไม่จ่ายค่าตอบแทนให้ และผู้เสียหายส่วนใหญ่จะ ไม่มีหลักฐานที่ชัดเจนที่จะเอาผิดกับผู้หลอกลวงได้ กสร.จึงขอฝากเตือนไปยังผู้ที่ต้องการหารายได้โดยการรับงาน ไปทําที่บ้าน ให้ตรวจสอบผู้จ้างงานว่ามีการปฏิบัติตาม พ.ร.บ.คุ้มครองผู้รับงานไปทําที่บ้าน พ.ศ.2553 หรือไม่ เช่น มีการจัดทําเอกสารเกี่ยวกับการรับงานไปทําที่บ้านมอบให้แก่ผู้รับงานฯ ซึ่งจะต้องมีชื่อที่อยู่ทั้งของผู้ว่าจ้าง และผู้รับงานฯ อัตราค่าตอบแทน ไม่มีการเรียกหรือรับหลักประกันการทํางานหรือหลักประกันความเสียหาย ไม่ส่งมอบงานอันตรายให้ทํา เป็นต้น
อธิบดีกสร. กล่าวเพิ่มเติมว่า สําหรับผู้จ้างงานที่ฝ่าฝืนไม่ปฏิบัติตามกฎหมายคุ้มครองผู้รับงานไปทําที่บ้าน ก็จะมีโทษปรับตั้งแต่หนึ่งหมื่นถึงสองแสนบาท หรือจําคุกตั้งแต่หนึ่งเดือนถึงหนึ่งปี หรือได้รับโทษทั้งจําทั้งปรับ และขอให้ผู้รับงานไปทําที่บ้าน รวมทั้งประชาชนทั่วไปให้ระมัดระวังการหลอกลวงในรูปแบบดังกล่าว หากมีข้อสงสัยหรือต้องการปรึกษาติดต่อได้ที่ กองคุ้มครองแรงงานนอกระบบ 0 2245 7170 หรือที่โทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-​สธ.รายงานพบผู้ป่วยยืนยันติดเชื้อรายใหม่เพิ่ม 6ราย ส่วนกรณีชาวเกาหลีใต้อยู่ระหว่างประสานข้อมูล [กระทรวงสาธารณสุข]
วันเสาร์ที่ 14 มีนาคม 2563
​สธ.รายงานพบผู้ป่วยยืนยันติดเชื้อรายใหม่เพิ่ม 6ราย ส่วนกรณีชาวเกาหลีใต้อยู่ระหว่างประสานข้อมูล [กระทรวงสาธารณสุข]
กระทรวงสาธารณสุข เผยคณะผู้เชี่ยวชาญด้านโรคติดต่ออุบัติใหม่ 3 ด้าน รายงานพบผู้ป่วยยืนยันติดเชื้อไวรัสโคโรนาสายพันธุ์ใหม่ 2019 เพิ่ม 6 ราย เป็นคนไทย 4 ราย และนักท่องเที่ยวชาวจีน 2 ราย ส่วนกรณีข่าวชาวเกาหลีใต้อยู่ระหว่างการประสานข้อมูลกับประเทศเกาหลีใต้
บ่ายวันนี้ (4 กุมภาพันธ์ 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ให้สัมภาษณ์ว่าในวันนี้ คณะผู้เชี่ยวชาญด้านโรคติดต่ออุบัติใหม่ 3 ด้าน (ด้านคลินิก ระบาดวิทยา และห้องปฏิบัติการ) ได้ประชุมและสรุปรายงานผู้ป่วยยืนยันติดเชื้อไวรัสโคโรนาสายพันธุ์ใหม่ 2019 รายใหม่เพิ่มอีก 6 ราย โดยเป็นคนไทย 4 รายในจํานวนนี้ 2 รายเป็นสามีภรรยา มีประวัติเดินทางไปท่องเที่ยวประเทศญี่ปุ่น และ 2 รายเป็นผู้ขับขี่รถโดยสารไม่ประจําทางซึ่งรับผู้โดยสารชาวจีน ส่วนอีก 2 รายเป็นนักท่องเที่ยวชาวจีน
กระทรวงสาธารณสุขได้ประสานไปยังจุดประสานงานกฎอนามัยระหว่างประเทศ (IHR national focal point) ของประเทศญี่ปุ่นทันทีที่ทราบผลทางห้องปฏิบัติการยืนยันติดเชื้อ เพื่อให้ได้ข้อมูลมาสอบสวนโรคเพิ่มเติมขณะนี้ผู้ป่วย 5 รายใน 6 ราย อาการดีขึ้น เมื่อผลตรวจทางห้องปฏิบัติการเป็นลบ ก็จะอนุญาตให้ออกจากโรงพยาบาล ในจํานวนนี้ รายล่าสุดรับส่งต่อจาก รพ.เอกชน แห่งหนึ่งมาที่สถาบันบําราศนราดูร เมื่อวานนี้ (3 กุมภาพันธ์ 2563) สภาพแรกรับใส่ท่อช่วยหายใจ ผลการวินิจฉัยเป็นวัณโรค และมีการติดเชื้อไวรัสโคโรนาสายพันธุ์ใหม่ 2019 ร่วมด้วย สรุปมีผู้ป่วยยืนยันติดเชื้อที่รักษาตัวในโรงพยาบาล 17 ราย กลับบ้านแล้ว 8 ราย รวมผู้ป่วยสะสม 25 ราย
สําหรับกรณีที่มีข่าวชาวเกาหลีใต้ป่วยหลังกลับจากประเทศไทยนั้น กระทรวงสาธารณสุขไทย ได้รับทราบและอยู่ระหว่างการตรวจสอบข้อมูลดังกล่าว พร้อมทั้งได้ประสานไปยังจุดประสานงานกฎอนามัยระหว่างประเทศ ของประเทศเกาหลีใต้ ซึ่งเป็นกลไกการประสานงานของประเทศสมาชิกองค์การอนามัยโลก ขณะนี้อยู่ระหว่างรอข้อมูลกลับจากกระทรวงสาธารณสุขประเทศเกาหลีใต้ และเมื่อได้รับข้อมูลแล้วกระทรวงสาธารณสุขไทยจะได้ดําเนินการสอบสวนโรคทางระบาดวิทยาเพิ่มเติม
อย่างไรก็ตาม ผู้เชี่ยวชาญด้านไวรัสวิทยา และผู้เชี่ยวชาญระบาดวิทยาของประเทศไทย รวมทั้ง รศ.(พิเศษ) นพ.ทวี โชติพิทยสุนนท์ ที่ปรึกษากรมควบคุมโรค ให้ความเห็นทางวิชาการในเบื้องต้นว่า ในกรณีที่เป็นข่าวดังกล่าว ยังไม่สามารถสรุปได้ว่าเป็นการติดโรคจากประเทศไทยหรือไม่ เนื่องจากทั้งประเทศไทยและประเทศเกาหลีใต้มีรายงานการพบผู้ป่วยติดเชื้อภายในประเทศ หรือ local transmission จึงมีความเป็นไปได้ว่าผู้ป่วยอาจได้รับเชื้อจากประเทศเกาหลีใต้หรือจากประเทศไทยก็ได้
“ขอให้มั่นใจว่า ประเทศไทยได้ดําเนินมาตรการอย่างเข้มข้น ทั้งการตรวจคัดกรองผู้โดยสารขาเข้า และเริ่มมีการตรวจคัดกรองผู้โดยสารขาออกในบางเที่ยวบิน” นายแพทย์สุวรรณชัยกล่าว
************************************4 กุมภาพันธ์2563
รัฐบาลไทย-ข่าวทำเนียบรัฐบาล-กรมทางหลวงศึกษาผลกระทบสิ่งแวดล้อมโครงการก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย - ต่อทางของเทศบาลพระนครศรีอยุธยา จังหวัดพระนครศรีอยุธยา
วันพุธที่ 8 พฤศจิกายน 2560
กรมทางหลวงศึกษาผลกระทบสิ่งแวดล้อมโครงการก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย - ต่อทางของเทศบาลพระนครศรีอยุธยา จังหวัดพระนครศรีอยุธยา
กรมทางหลวง (ทล.) กระทรวงคมนาคม ดําเนินการศึกษาผลกระทบสิ่งแวดล้อมโครงการก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย - ต่อทางของเทศบาลนครพระนครศรีอยุธยา จังหวัดพระนครศรีอยุธยา
เพื่อให้การเดินทางผ่านจุดตัดทางรถไฟมีความปลอดภัย สามารถลดอัตราการเกิดอุบัติเหตุ และการสูญเสียชีวิตและทรัพย์สินจากการสัญจรผ่านทางรถไฟ
ทล. ดําเนินการพัฒนาประสิทธิภาพโครงข่ายทางหลวงให้ได้มาตรฐานความปลอดภัยอย่างต่อเนื่องและกระจายทั่วภูมิภาค และให้ความสําคัญด้านการแก้ไขปัญหาจุดอันตรายบริเวณจุดตัดระหว่างถนนของ ทล. กับทางรถไฟ โดยสํานักงานสิ่งแวดล้อมและการมีส่วนร่วมของประชาชน ได้ดําเนินการศึกษาผลกระทบสิ่งแวดล้อมโครงการก่อสร้างสะพานลอยข้ามทางรถไฟ บริเวณจุดตัดทางหลวงหมายเลข 309 สี่แยกวังน้อย - ต่อทางของเทศบาลนครพระนครศรีอยุธยา ที่ กม.20+321 จังหวัดพระนครศรีอยุธยา ครอบคลุมพื้นที่ 5 ตําบล ได้แก่ ตําบลไผ่ลิง หัวรอ หอรัตนไชย กะมัง และคลองสวนพลู โดยออกแบบเป็นทางต่างระดับเพื่อให้การจราจรบริเวณจุดตัดไหลอิสระ ซึ่งพื้นที่โครงการมีแหล่งมรดกโลก โบราณสถาน และแหล่งโบราณคดี จํานวน 202 แห่ง ในรัศมี 2 กิโลเมตร ทล. จึงได้จัดทํารายงานการวิเคราะห์ผลกระทบสิ่งแวดล้อม เพื่อให้สอดคล้องกับประกาศกระทรวงทรัพยากรธรรมชาติและสิ่งแวดล้อมโครงการฯ แบ่งแนวเส้นทางออกเป็น 2 แนว ดังนี้
1. แนวเส้นทางที่ 1 ออกแบบเป็นสะพานรูปกล่องสําเร็จ ขนาด 1 ช่องจราจร ความกว้าง 5.5 เมตร ความยาว 275 เมตร เชื่อมต่อการเดินทางระหว่างทางหลวงหมายเลข 309 กับถนนเลียบทางรถไฟด้านทิศใต้ เพื่อไปยังวัดพนัญเชิง
2. แนวเส้นทางที่ 2 ออกแบบเป็นสะพานขนาด 1 ช่องจราจร ความกว้าง 5 เมตร ความยาว 235 เมตร เชื่อมต่อการเดินทางระหว่างถนนเลียบทางรถไฟด้านทิศเหนือกับทางหลวงหมายเลข 309 ไปยังทางหลวงหมายเลข 32
ปัจจุบันโครงการฯ อยู่ระหว่างการจัดเตรียมรายงานการวิเคราะห์ผลกระทบสิ่งแวดล้อม และการมีส่วนร่วมของประชาชน เพื่อเปิดโอกาสให้ประชาชนมีส่วนร่วมแสดงความคิดเห็นที่เป็นประโยชน์ต่อการพัฒนาโครงการ เพื่อลดผลกระทบต่อประชาชน สามารถสอบถามข้อมูลเพิ่มเติมได้ที่ สํานักงานสิ่งแวดล้อมและการมีส่วนร่วมของประชาชน กรมทางหลวง 0 2354 6777 หรือ www.overpass-railway.com
รัฐบาลไทย-ข่าวทำเนียบรัฐบาล-รมว.ทส. ติดตามผลการปฏิบัติงาน คทช.อำเภอ จังหวัดอุดรธานี
วันจันทร์ที่ 3 ธันวาคม 2561
รมว.ทส. ติดตามผลการปฏิบัติงาน คทช.อําเภอ จังหวัดอุดรธานี
รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่จังหวัดอุดรธานี ติดตามผลการปฏิบัติงาน คทช.อําเภอ จังหวัดอุดรธานี และตรวจเยี่ยมสํานักจัดการทรัพยากรป่าไม้ที่ 6 (อุดรธานี)
รมว.ทส. ติดตามผลการปฏิบัติงาน คทช.อําเภอ จังหวัดอุดรธานี
รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่จังหวัดอุดรธานี ติดตามผลการปฏิบัติงาน คทช.อําเภอ จังหวัดอุดรธานี และตรวจเยี่ยมสํานักจัดการทรัพยากรป่าไม้ที่ 6 (อุดรธานี)
เมื่อวันที่ 29 พฤศจิกายน 2561 เวลา 14.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานการประชุมติดตามงานด้านทรัพยากรธรรมชาติและสิ่งแวดล้อม ในพื้นที่กลุ่มจังหวัดภาคตะวันออกเฉียงเหนือตอนบน 1 รับฟังผลการดําเนินงานการจัดที่ดินของ "ชุดปฏิบัติการ คทช.อําเภอ" จังหวัดอุดรธานีพร้อมทั้งเร่งรัดการดําเนินการให้เป็นไปตามแผนงาน ทั้งนี้ รัฐมนตรีว่ากการกระทรวงทรัพยากรธรรมชาติและสิ่งแวดล้อม ได้มอบแนวทางการทํางานแก่เจ้าหน้าที่เพื่อนําไปสู่ความสําเร็จในปฏิบัติการ คทช.โดยให้เตรียมความพร้อม 4 ด้าน ดังนี้
1. กฎหมายพร้อม (กฎหมาย กติกา หลักเกณฑ์)
2. เจ้าหน้าที่พร้อม
3. ประชาชนพร้อม
4. งบประมาณพร้อม
นอกจากนี้ ยังได้เน้นย้ําให้เจ้าหน้าที่ทุกท่านปฏิบัติงานด้านไม้มีค่า ป่าชุมชน คนอยู่กับป่า เพื่อความสุขของราษฎร เป็นหลักด้วยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานส่งมอบบ้านในโครงการซ่อมแซมบ้านผู้พิทักษ์ป่า "พี่ช่วยน้อง เพื่อนช่วยเพื่อน" เพือเป็นขวัญกําลังใจให้แก่ผู้พิทักษ์ป่า จํานวน 1 ราย พร้อมทั้งพบปะพูดคุยกับผู้แทนประชาชน และร่วมปลูกต้นไม้เป็นที่ระลึก ณสํานักจัดการทรัพยากรป่าไม้ที่ 6 (อุดรธานี)
รัฐบาลไทย-ข่าวทำเนียบรัฐบาล-ธ.ก.ส.จัดตลาดนัดของดีวิถีชุมชน ครั้งที่ 1
วันพุธที่ 24 กรกฎาคม 2562
ธ.ก.ส.จัดตลาดนัดของดีวิถีชุมชน ครั้งที่ 1
ธ.ก.ส. จัดตลาดนัดของดีวิถีชุมชน ครั้งที่ 1 ประจําปี 2562 รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 40 ร้านค้า วันที่ 24 – 26 กรกฎาคม นี้ ณ บริเวณหน้า ธ.ก.ส. สํานักงานใหญ่ บางเขน
ธ.ก.ส.จัดตลาดนัดของดีวิถีชุมชน ครั้งที่ 1 ประจําปี 2562 รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 40 ร้านค้า เพิ่มช่องทางการจําหน่ายสินค้า สร้างอาชีพ สร้างรายได้ แก่เกษตรกรลูกค้า วิสาหกิจชุมชน และผู้ประกอบการ SMEs เกษตร วันที่ 24 – 26 กรกฎาคม นี้ ณ บริเวณหน้า ธ.ก.ส. สํานักงานใหญ่ บางเขน
นายศรายุทธ ธรเสนา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดีวิถีชุมชน ครั้งที่ 1” ประจําปี 2562 ตั้งแต่วันที่ 24 – 26 กรกฎาคม 2562 ณ บริเวณหน้า ธ.ก.ส. สํานักงานใหญ่ บางเขน เพื่อให้เกษตรกรลูกค้า วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจําหน่ายสินค้า อันเป็นการเพิ่มโอกาสในการสร้างอาชีพ สร้างรายได้ โดยในครั้งนี้มีบูธจําหน่ายสินค้ากว่า 40 บูธ เช่น ทุเรียนปราจีนบุรี กระท้อนออร์แกนิค มังคุดภาคใต้ มะพร้าวน้ําหอม อาหารทะเลแปรรูป ขนมทองม้วน ขนมหวานเพชรบุรี ไก่ย่างไม้มะดัน ผ้าพื้นเมืองสกลนคร ผ้าไหมบาติก เป็นต้น และเพื่อให้กิจกรรมการจําหน่ายสินค้าคุณภาพดีจากเกษตรกรและชุมชนมีความต่อเนื่อง สามารถสร้างการรับรู้และการจดจําให้กับผู้บริโภค ธ.ก.ส.จึงได้กําหนดให้มีการจัดตลาดนัดของดีวิถีชุมชนเป็นประจําทุกเดือน โดยเน้นในช่วงปลายเดือน ตั้งแต่บัดนี้ถึงเดือนกุมภาพันธ์ 2563 และจะมีการประชาสัมพันธ์การจัดกิจกรรมดังกล่าวในแต่ละเดือนให้สาธารณชนทราบต่อไป
“ธ.ก.ส.ขอเชิญชวนพี่น้องประชาชนมาร่วมชิม ชม ช้อป สินค้าจากผู้ผลิตสู่ผู้บริโภคโดยตรง ในงานตลาดนัดของดีวิถีชุมชน ณ บริเวณหน้า ธ.ก.ส. สํานักงานใหญ่ บางเขน วันที่ 24 - 26 กรกฎาคม 2562 เพื่อสร้างรายได้ สร้างอาชีพ และเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าคุณภาพเพื่อกระตุ้นระบบเศรษฐกิจฐานรากและของประเทศต่อไป” นายศรายุทธกล่าว
รัฐบาลไทย-ข่าวทำเนียบรัฐบาล-มาตรการภาษีเพื่อส่งเสริมการลงทุนในประเทศ
วันพุธที่ 26 กรกฎาคม 2560
มาตรการภาษีเพื่อส่งเสริมการลงทุนในประเทศ
ตามที่คณะรัฐมนตรีได้มีมติเมื่อวันที่ 24 มกราคม 2560 เห็นชอบมาตรการภาษีส่งเสริมการลงทุนในประเทศเพื่อสร้างแรงจูงใจให้ภาคเอกชนลงทุนเพิ่มมากยิ่งขึ้น อันจะทําให้เศรษฐกิจของประเทศขยายตัวได้ตามเป้าหมาย
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่คณะรัฐมนตรีได้มีมติเมื่อวันที่ 24 มกราคม 2560 เห็นชอบมาตรการภาษีส่งเสริมการลงทุนในประเทศเพื่อสร้างแรงจูงใจให้ภาคเอกชนลงทุนเพิ่มมากยิ่งขึ้น อันจะทําให้เศรษฐกิจของประเทศขยายตัวได้ตามเป้าหมาย บัดนี้ พระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 642) พ.ศ. 2560 มีผลใช้บังคับแล้ว โดยประกาศในราชกิจจานุเบกษาเมื่อวันที่ 10 กรกฎาคม 2560 โดยมีรายละเอียด ดังนี้
1. สิทธิประโยชน์ทางภาษี ให้บริษัทหรือห้างหุ้นส่วนนิติบุคคลหักรายจ่ายเพื่อการลงทุน หรือการต่อเติมเปลี่ยนแปลง ขยายออก หรือทําให้ดีขึ้นซึ่งทรัพย์สินที่เกี่ยวเนื่องกับกิจการ แต่ไม่ใช่เป็นการซ่อมแซมให้คงสภาพเดิม ตามมาตรา 65 ตรี (5) แห่งประมวลรัษฎากร เป็นจํานวนร้อยละ 1.5 เท่าของรายจ่ายตามจํานวนที่จ่ายจริง (โดย 1 เท่าแรกเป็นการหักค่าสึกหรอและค่าเสื่อมราคาของทรัพย์สินตามจํานวนและระยะเวลาที่กฎหมายกําหนดตามปกติ ส่วนอีก 0.5 เท่า เป็นการหักรายจ่ายเพิ่มเติมตามหลักเกณฑ์ วิธี และเงื่อนไขที่กําหนด) ทั้งนี้ สําหรับรายจ่ายเพื่อการลงทุนที่จ่ายไปตั้งแต่วันที่ 1 มกราคม 2560 ถึงวันที่ 31 ธันวาคม 2560
2. หลักเกณฑ์ วิธีการและเงื่อนไข
2.1 ต้องเป็นการลงทุนในทรัพย์สินดังต่อไปนี้ (1) เครื่องจักร ส่วนประกอบ อุปกรณ์เครื่องมือ เครื่องใช้เครื่องตกแต่ง และเฟอร์นิเจอร์ (2) โปรแกรมคอมพิวเตอร์ (3) ยานพาหนะที่จดทะเบียนในราชอาณาจักร และ (4) อาคารถาวร
2.2 ทรัพย์สินตามข้อ 2.1 ต้องมีลักษณะดังต่อไปนี้ (1) ไม่เคยผ่านการใช้งาน (2) ต้องสามารถหักค่าสึกหรอและค่าเสื่อมราคาของทรัพย์สินได้ โดยทรัพย์สินนั้นต้องได้มาและอยู่ในสภาพพร้อมใช้การตามประสงค์ภายในวันที่ 31 ธันวาคม พ.ศ. 2560 เว้นแต่ทรัพย์สินเฉพาะเครื่องจักร (3) ต้องอยู่ในราชอาณาจักร เว้นแต่ยานพาหนะ (4) ไม่เป็นทรัพย์สินที่ได้รับสิทธิประโยชน์ทางภาษีที่เกี่ยวข้องกับทรัพย์สินนั้นตามพระราชกฤษฎีกาที่ออกตามความในประมวลรัษฎากร (5) ไม่เป็นทรัพย์สินที่นําไปใช้ในกิจการที่ได้รับยกเว้นภาษีเงินได้นิติบุคคลตามกฎหมายว่าด้วยการส่งเสริมการลงทุน
2.3 บริษัทหรือห้างหุ้นส่วนนิติบุคคลที่จะใช้สิทธิจะต้องจัดทําโครงการลงทุนและแผนการจ่ายเงิน และแจ้งต่ออธิบดีกรมสรรพากร
2.4 การใช้สิทธิประโยชน์ทางภาษีสําหรับทรัพย์สินแต่ละประเภทให้เป็นไปตามตามหลักเกณฑ์ วิธีการ เงื่อนไข และระยะเวลาตามที่อธิบดีกรมสรรพากรประกาศกําหนด
สํานักงานเศรษฐกิจการคลัง สํานักนโยบายภาษี
โทร. 02-273-9020 ต่อ 3513
รัฐบาลไทย-ข่าวทำเนียบรัฐบาล-บมจ. การบินไทย ชี้แจงข้อวิจารณ์กรณีกระทรวงคมนาคม เตรียมเสนอขออนุมัติให้การบินไทย จัดซื้อเครื่องบินใหม่ทดแทนเครื่องบินลำเก่า วงเงิน 1 แสนล้านบาท
วันอังคารที่ 24 กรกฎาคม 2561
บมจ. การบินไทย ชี้แจงข้อวิจารณ์กรณีกระทรวงคมนาคม เตรียมเสนอขออนุมัติให้การบินไทย จัดซื้อเครื่องบินใหม่ทดแทนเครื่องบินลําเก่า วงเงิน 1 แสนล้านบาท
บมจ. การบินไทย ชี้แจงข้อวิจารณ์กรณีกระทรวงคมนาคม เตรียมเสนอขออนุมัติให้การบินไทย จัดซื้อเครื่องบินใหม่ทดแทนเครื่องบินลําเก่า วงเงิน 1 แสนล้านบาท
เมื่อวันที่ 13 กรกฎาคม 2561 นางอุษณีย์ แสงสิงแก้ว รักษาการกรรมการผู้อํานวยการใหญ่ บริษัท การบินไทย จํากัด (มหาชน) กระทรวงคมนาคม ชี้แจงกรณีสื่อมวลชน (มติชนออนไลน์) และ Facebook (เพจพ่อสลิ่มทุกสถาบัน / เฟสบุ๊ค Roog Vorakritpongsa) นําเสนอข่าว การจัดหางบประมาณเพื่อใช้ในการจัดซื้อเครื่องบินของ บริษัท การบินไทย จํากัด (มหาชน) โดยโซเชียลมีเดียส่วนหนึ่งวิจารณ์เชิงลบ ประเด็นกระทรวงคมนาคมเตรียมเสนอขออนุมัติให้การบินไทย จัดซื้อเครื่องบินใหม่ทดแทนเครื่องบินลําเก่า วงเงิน 1 แสนล้านบาท ทั้งนี้ โซเชียลมีเดียตั้งคําถามว่า งบประมาณดังกล่าวมีที่มาอย่างไร ใช่งบประมาณของรัฐหรือไม่ เพราะปัจจุบันการบินไทยดําเนินธุรกิจคล้ายเอกชน ดังนั้น การใช้งบประมาณของรัฐอาจไม่เหมาะสม
การบินไทยขอเรียนชี้แจงในประเด็นดังกล่าว ดังนี้
โครงการจัดหาเครื่องบินของบริษัท การบินไทยฯ เป็นแผนการจัดหาเครื่องบิน ปี 2561 - 2565 จํานวน 23 ลํา ซึ่งเป็นการจัดหาเพื่อทดแทนเครื่องบินเก่าที่มีอายุใช้งานมากกว่า 20 ปี และจะต้องปลดระวางตามแผนปฏิรูปองค์กร ซึ่งแผนดังกล่าวได้ผ่านการพิจารณาเห็นชอบจากกระทรวงคมนาคมแล้ว และจะนําเสนอต่อคณะกรรมการพัฒนาการเศรษฐกิจและสังคมแห่งชาติ (สศช.) และเสนอต่อคณะรัฐมนตรีต่อไปนั้น จากการที่บริษัทฯ เป็นบริษัทมหาชนที่จดทะเบียนในตลาดหลักทรัพย์ บริษัทฯ ไม่ได้ใช้งบประมาณของภาครัฐ ซึ่งเป็นเงินภาษีของประชาชนมาใช้ในการจัดซื้อเครื่องบิน ซึ่งบริษัทฯ ได้ดําเนินธุรกิจโดยไม่ได้พึ่งพางบประมาณของภาครัฐ และรัฐบาลก็มิได้มีการจัดสรรงบประมาณให้กับบริษัท การบินไทยฯ แต่อย่างใด อนึ่ง การจัดหาเงินทุนของโครงการจัดหาเครื่องบินดังกล่าว บริษัทฯ อยู่ระหว่างการหารือกับที่ปรึกษาด้านการเงิน เพื่อช่วยพิจารณาการจัดหาแหล่งเงินทุนที่เหมาะสมกับสถานะของบริษัทฯ
------------------------------
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงราบัต สถานกงสุลกิตติมศักดิ์ไทย ณ กรุงตูนิส กระทรวงการต่างประเทศและกระทรวงกลาโหมตูนิเซีย ช่วยเหลือและอำนวยความสะดวกแก่นักศึกษาไทยในตูนิเซียให้เดินทางกลับประเทศไทย [กระทรวงการต่างประเทศ]
วันศุกร์ที่ 22 พฤษภาคม 2563
สถานเอกอัครราชทูต ณ กรุงราบัต สถานกงสุลกิตติมศักดิ์ไทย ณ กรุงตูนิส กระทรวงการต่างประเทศและกระทรวงกลาโหมตูนิเซีย ช่วยเหลือและอํานวยความสะดวกแก่นักศึกษาไทยในตูนิเซียให้เดินทางกลับประเทศไทย [กระทรวงการต่างประเทศ]
สถานเอกอัครราชทูต ณ กรุงราบัต สถานกงสุลกิตติมศักดิ์ไทย ณ กรุงตูนิส กระทรวงการต่างประเทศและกระทรวงกลาโหมตูนิเซีย ช่วยเหลือและอํานวยความสะดวกแก่นักศึกษาไทยในตูนิเซียให้เดินทางกลับประเทศไทย โดยเครื่องบินพิเศษของกองทัพอากาศตูนิเซีย
เมื่อวันที่ 21 พ.ค. 63 สถานเอกอัครราทูต ณ กรุงราบัต ร่วมกับนาย Karim Ayed กงสุลกิตติมศักดิ์ไทย ณ กรุงตูนิส ได้ประสานงานกับกระทรวงการต่างประเทศและกระทรวงกลาโหมของตูนิเซีย เพื่ออํานวยความสะดวกให้นักศึกษาไทย 4 คนที่ติดค้างในตูนิเซียได้เดินทางกลับประเทศไทยไปพร้อมกับเครื่องบินพิเศษ (C 130) ของกองทัพอากาศตูนิเซียที่เดินทางออกจากสนามบินตูนิสเมื่อเวลา 11.00 น. (เวลาท้องถิ่นตูนิเซีย) เพื่อไปปฎิบัติภารกิจรับคนตูนิเซียที่ 29 คนที่ติดค้างอยู่ในประเทศไทยกลับประเทศตูนิเซีย โดยไม่คิดค่าใช้จ่าย โดยนักศึกษาทั้ง 4 คน จะเดินทางถึงสนามบินสุวรรณภูมิ ในวันที่ 22 พฤษภาคม 2563 เวลา 08.55 น. (เวลาไทย)  ทั้งนี้ สถานเอกอัครราชทูตฯ และกงสุลกิตติมศักดิ์ฯ ได้เตรียมเอกสารต่าง ๆ ที่จําเป็นสําหรับการเดินทางกลับประเทศไทย และนํานักศึกษาทั้ง 4 คนไปตรวจเชื้อ Covid-19 จากสถาบันปาสเตอร์ตูนิเซีย (โดยผลตรวจปลอดเชื้อทุกคน) รวมทั้งได้จัดเตรียมอาหารและน้ําดื่มให้นักศึกษาไทยสําหรับการเดินทางด้วย
ในการนี้ สถานเอกอัครราชทูต ณ กรุงราบัต และกงสุลกิตติมศักดิ์ ณ กรุงตูนิส ขอขอบคุณกระทรวงการต่างประเทศ โดยเฉพาะกรมการกงสุล และกรมเอเชียใต้ ตะวันออกกลางและแอฟริกา รวมทั้งสถานเอกอัครราชทูต ณ กรุงจาการ์ตา สถานเอกอัครราชทูตตูนิเซีย ณ กรุงราบัต สถานเอกอัครราชทูตตูนิเซีย ณ กรุงจาการ์ตา รวมทั้งหน่วยงานราชการที่เกี่ยวข้องของไทยและตูนิเซีย ที่ได้อํานวยความสะดวกการดําเนินการของสถานเอกอัครราชทูตฯ และสถานกงสุลกิตติมศักดิ์ฯ ทําให้ภารกิจการส่งนักศึกษาไทย 4 คนดังกล่าวสําเร็จลุล่วงอย่างดียิ่ง